هانسی تاییندا گیزلتدی..؟ ساغ، یوخسا سوْل جوراب تاییندا؟ یئییب قورتارمامیش قاپیلارینا یئتیشمیشدی. کیمسه ألینده گؤرمهمیش گیزلتمهلییدی. هؤوشنهدن بیلمهدی ساغدا گیزلتدی، یوخسا سولدا. آغزینداکینی چئینهمهمیش ائله اوُددوکی، بوغازینین یولونو سؤکه- سؤکه آشاغی گئتدی.
باجیسی دونن اونون پؤرتوشمهییندن شَکلهنیب، آغزینی ایلهمیشدی. نه یاخچی کی باجیسی آغزینی ایلهمهمیش دوْیون قارین سو ایچمیشدی. آخی شیرین یئمهلیدن سورا سو، بال دادی وئرر.
قادین پؤرتوب. ذهنی یوخویلا اویاقلیق آراسیندا سرگردان قالیب. یوخو آییلماقدان داها آرتیق شیرین گلیر اونا. عئینالیدان أسن سرین یئل تئللرینه، بدنینه توخونور.
پؤرتوشمک همیشه اونو گودازا وئریب. اوشاقلیق چاغیندا یاساق بیر ایش گؤرنده، جاوانلیقدا سئودییی اوغلانین آدینی بیریندن ائشیدنده، یالان دانیشاندا و یا هیجانلی فیلم گؤرنده پؤرته ردی. ایندیسه یائسهلیک پراسسی کئچیرمک سببیندن، یوخودا بئله پؤرتور.
«ساغدا گیزلتدی، یوخسا سولدا؟ بیر دنهیدی؛ یوخسا ایکی؟ دییهسن ایکییدی. حیط قاپیسیندان ایچری گیرمهمیش چؤرک بوخچاسی باشیندا أییلیب، هر بیرینی بیر جورابینین ایچینه سوخدو. آیاقلاری دا بدنی کیمیتر- تمیز ایدی. آناسی گوناوْرتا چاغیهامیسینی چالاسرده یویوندورموشدو.
اوچ یاش اؤزوندن بؤیوک باجیسی دئییر: «چالاسر دئمه، اوراسی حامام دامیدی. گؤرموسن اوْدون قالاییب، اوجاقلاردا قازان- قازان سو قاینادیب، بیزلری یویوندورورلار؟! ائو حامامیائشیکدهکی حاماملارین خیرداسیدی. ائشیکدهکی حاماملاردا دئو یئکهلیخده قازانلاردا سو قاینادیب، اونو لولهلره اؤتورورلر. اونا گؤره ائشیک حاماملاریندا سو شیرلردن گلیر. چالاسر دیینده ائو حامامینی گؤزدن سالیسان. باخ گؤر محلهده نئچه نفرین ائوینده حامام وار؟!» باجیسینین دئمهیینه دئییل، حامامین نه اولدوغونو اؤزو یاخچی بیلیر. اونا گؤره ائولریندهکی قارانلیق حامام دامیندا، قارامتیل دایاز حوْووضون آدی ائله چالاسردی. حامام، یانی شیرین بیریندن سویوق سو گلسین، او بیریسیندن ده ایستی سو. یانی یویوناندان سورا سرین کانادا ایچمک، شیرین و سولو آلمانی شاقیلدادا- شاقیلدادا یئمک… آمما چالاسرده یویونماق یانی داغ سویون آلتیندا پؤشلنمک… تاختا داراغیلن کؤتک یئمک… کیلکه دوشموش ساچلارینین دانلاغینی ائشیتمک.
«نه اولار بو میراثا قالمیش کیلکهلریوی گونده بیر دفه دارییاسان..؟»
چیمچاوات ایدی. آناسی گوناوْرتا چاغی اونلاری یویوندورماسایدی، نه سول جورابینین ایچینه سوخاردی نه ده ساغ جورابینین. هر گونکی کیمی گره ک چؤرکخانایلن ائوین آراسینداکی یولو قاریشقا کیمی آستا- آستا یئریییب، شیرنیبالیقلارینی تل- تلهسیک هؤپوردوب، قاپیلارینا یئتیشنده آغزینی سیلیب، ایچری کئچردی.
تمیز اولماسایدی شیرنی بالیقلاری دا روُیه باجینین مانپاسلاری تک چیرکهسوْو اولاردی. درد بوردایدی کی شیرنیبالیقلارینین رنگی مانپاس کیمی آغ دئییل، قهوهای ایدی. چیرکهسوْو اولسایدی مانپاسدان داها آرتیق چیمچشمهلی اولاردی. رقیه کبیری
اولین نفری باشید که نظر میدهید!
برای عضویت در خبرنامه پیامکی، اطلاعات خود را وارد کنید
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab